…..لە بەغدا، کە تیایدا تموحی سیاسی لە هەموو جێگایەکی تری ئێراق گەشەسەندووترە، یەک هەفتە دوای بڵاوکردنەوەی بەیاننامەی فیکرەی دروستکردنی ئەمیرێکی عەرەب بۆ ئێراق لە هەموو جێگایەک ببوە باس و خواست و لە ئەڵقەی موحەممەدیەکانیشدا کۆدەنگ بە دڵیان بوو، هەرچەن هیچ هاوڕاییەک نەبوو لەسەر ئەوەی کێ ئەو ئەرکە هەڵگرێت. یەکەمجار بژاردەکە لەنێوان کوڕی حوسەین بوو، شەریفی مەککە، (کە دوایی کرا بە پاشای حیجاز)، یان یەکێ لە ئەندامانی سوڵتانی میسر، یان دەوڵەمەندێکی موسڵ. ڕێزدار نەقیبی بەغداش باس کرابوو، لە هەندێ ناوەندیشدا باسی دڵخوازی لەسەر کۆماری کرابوو، بەڵام ئەوە بەلای زۆر لە موسڵمانانەوە قێزەون بوو، لە هەمان کاتدا نەقیبیش ئامادە نەبوو کەوا ئەو بیروباوەڕە دابڕاوە دینیەی کە هەیبوو[باسی عبدالرحمان گیلانی ئەکات، لێرە زیاتر بخوێنەوە] دەستبارداری بێت بۆ کارێکی دەوڵەت.